Fil-Parlament, id-Deputat Prim Ministru Chris Fearne qal li l-awtoritajiet tas-saħħa qed iħejju ċ-ċentru fejn ser jibdew isiru s-swabs. Il-Kap tal-Oppożizzjoni Adrian Delia talab biex l-oppożizzjoni tkun rappreżentata fil-kumitati tal-Gvern dwar il-coronavirus. Il-Ministru wieġeb li qed ikun f’kuntatt mal-Kelliem tal-Oppożizzjoni dwar is-Saħħa, Stephen Spiteri u faħħar il-koperazzjoni bejn iż-żewg naħat. Wiegħed li jkompli jinforma lill-kamra bis-sitwazzjoni li qed tiżviluppa.